عراق کے سومر یونیورسٹی میں فاطمہ زہراء س سیمینار کا انعقاد

روضہ مبارک حضرت عباس علیہ السلام کے شعبہ برائے یونیورسٹی تعلقات نے ناصریہ میں واقع سومر یونیورسٹی میں سیدہ فاطمہ زہراء سلام اللہ علیھا سیمینار کا انعقاد کیا کہ جس میں بڑی تعداد میں سیاسی، سماجی اور علمی شخصیات نے شرکت کی۔

خبر کا کوڈ: ۴۲۷۱۲۱

تاریخ: ۲۶ خرداد ۲۰۱۷ - ۱۱:۱۳

رسا نیوز ایجنسی کی رپورٹ کے مطابق جناب فاطمہ زہراء سلام اللہ علیھا کے جشن میلاد کی مناسبت سے منعقد ہونے والے اس سیمینار کی ابتداء تلاوت قرآن مجید سے ہوئی جس کے بعد یونیورسٹی کے چانسلر ڈاکٹر قاسم محیاوی نے اسقتبالیہ خطاب کیا اور روضہ مبارک حضرت عباس علیہ السلام اور سیمینار کی انتظامیہ کا اس پروگرام کے انعقاد پہ شکریہ ادا کیا۔

ڈاکٹر محیاوی نے جناب سیدہ کی اللہ تعالیٰ اور رسول خدا(ص) کے نزدیک منزلت کے بارے میں گفتگو کی اوراس ضمن میں متعدد احادیث بیان کیں۔

اس کے بعد بالترتیب روضہ مبارک حضرت عباس علیہ السلام کی نمائندگی میں سید عدنان موسوی اور سومر یونیورسٹی کے استاد حسین بہادلی نے خطاب کیا۔

اس کے بعد شعراء کرام نے جناب سیدہ(س) کی بارگاہ میں منظوم نذرانہ عقیدت پیش کیا۔ آخر میں ایک نمائش کا افتتاح کیا گیا جس میں مختلف عناوین پہ تحریر کردہ کتابیں، مختلف تصاویر اور متعدد فنی و علمی فن پارے نمائش کے لیے رکھے گئے تھے۔/۹۸۹/ف۹۴۰/